google/wiki40b huggingface dataset:
En klasse for seg

Handling

I 1943 sliter den amerikanske baseballigaen med at stadig flere spillere blir sendt i krigen. En gruppe kvinner ledet av søskenparet Dottie (Geena Davis) og Kit (Lori Petty) danner det første rene jentelaget i baseball og får den falmende baseballspilleren Jimmy Dugans (Tom Hanks) til å trene dem. Baseballdrømmen er ikke bare en dans på roser, og Jimmy minner laget sitt stadig vekk om at gråting ikke hører hjemme på baseballbanen. Baseball er tross alt hardt arbeid.
Carl Frølich Hanssen

Utdanning

Carl Frølich Hanssen vokste opp i Antwerpen og Kristiania og tok examen artium i 1901, Krigsskolen 1904 og Den gymnastiske Centralskole 1909-1911.  I 1907 gjennomgikk han den militære høyskole.

Idrett og verv

Frølich Hansen spilte fotball (senterforward) for Mercantile og fikk i 1910 én landskamp for Norge, som tapte 0–4 mot Sverige. Han var president i Norges Fotballforbund 1907–08 og 1911–12, turninspektør i Norges Turn- og Idrætsforbund 1911–16 og sekretær i Norges Riksforbund for Idrett og Norges olympiske komité 1912–14. Ellers var han formann i Tilsynsrådet for Statens gymnastikkskole og formann i Oslo Militære Samfund og Bergens Militærforening.

Forretningslivet

Fra 1917 var han direktør i flere skipsverft i USA eid av Christoffer Hannevig, deriblant Pennsylvania New Jersey Shipbuilding Company og senere The Pusey and Jones Company. Fra 1919 til 1923 deltok han i Norges forhandlingene med USA om vederlag for den tonnasjen som amerikanerne hadde rekvirert under 1. verdenskrig. Dette førte til at han i 1923 ble utnevnt til ridder av 1. klasse av St. Olavs Orden. Ordenen ble tilbakekalt etter krigen.

Militæret

Han tjenestegjorde som offiser i feltartilleriet til 1915 og igjen fra 1923. Han ble major i 1932, oberstløytnant året etter og ble i 1936 utnevnt til oberst og sjef for Feltartilleriregiment nr. 1. Den 9. april 1940 var han syk og ble sykemeldt dagen etter. Kommandoen over regimentet ble overlatt til sjefen for Askimdetasjementet, major Refsum.  Frølich Hansen deltok likevel i felttoget i Østfold og gikk med sine styrker over grensen til Sverige. Samme sommer returnerte han til Norge sammen med andre internerte norske offiserer.

Politikken

Frølich Hansen meldte seg inn i Nasjonal Samling 22. oktober 1940. Fra april 1941 var han leder for NS Arbeidstjeneste og ble utnevnt til general av Quisling-regimet
. Han var også leder for Norges Kvinnelige Arbeidstjeneste under den tyske okkupasjonen. Frølich Hansen ble arrestert etter frigjøringen og ble dømt til sju års fengsel og tap av borgerlige rettigheter. Dommen ble stadfestet av Norges Høyesterett i 1949. Han ble også fradømt stillingen som oberst i Hæren.
Fylkesvei 78

Historikk

Veien mellom Halsøya og Rynes ble bygd før 1880. Mellom 1901 og 1908 ble veien bygd videre til Forsmo. Veianlegget fra Drevja til Leirfjord ble påbegynt på 1930-tallet og åpnet i 1962.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ny fylkesvei i tunnel (Toventunnelen) gjennom fjellet Toven i Veipakke Helgeland er åpnet. Tunnelprosjektet ble vedtatt av fylkestinget Nordland i februar 2008 og i Stortinget 10. desember 2009. Første entreprise på sprenging av den over 10 km lange Toventunnelen ble tildelt Hæhre Entreprenør med byggestart i uke 3 2010. Forberedende arbeider startet 4. januar. Gjennomslaget kom 8. februar 2012. Også andre entreprise, veien mellom tunnelinnslaget i Brattlia og eksisterende vei i Holandsvika, ble tildelt Hæhre Entreprenør. Tunnelen ble åpnet 22. november 2014. Før det fulgte veien østsiden av Vefsnfjorden og var stedvis svært smal og svingete. Deler av den gamle veien ble overført til fylkesvei 220 i Leirfjord og fylkesvei 241 i Vefsn, resten har blitt omklassifisert til kommunale veier. Korsnestunnelen har blitt stengt.
KNM «Vidar»

Trivia

Vidar og Vale er sønner av Odin i norrøn mytologi.
Visestatsminister

En visestatsminister er i noen land et regjeringsmedlem som kan ta posisjonen som statsminister når statsministeren er midlertidig fraværende. Posisjonen sidestilles ofte med visepresident, men er betydelig annerledes.
Visestatsminister er ofte en stilling som innehas på samme tid som et annet ministerembete, og gis ofte til den eldste og mest erfarne i en regjering.
Flogeken

Flogeken er en isbre i Mühlig-Hofmannfjella i Dronning Maud Land som renner nordvestover mellom Grytøyrfjellet og Langfloget.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Navnet henspiller på de bratte klippene som omgir isbreen.
Dukat

En dukat (av lat. hertugdømme) var opprinnelig en venetiansk gullmynt, innført i 1284. Dukaten ble snart en populær myntenhet i flere land i Europa. Vekten var 3,494 gram, og finheten (gullinnholdet) var 986/1000. Etter gullprisen i 2017, tilsvarer gullinnholdet en verdi på ca. kr. 570,-
Omskriften på den første venetianske dukat var "Sit tibi Christe datus quem tu regis iste ducatus" (Dette hertugdømmet, som du regjerer, Kristus, er viet deg).

Dukat i Norge og Danmark

Første norske dukat ble preget i Christiania i 1660-årene under Fredrik III. Dukater ble også preget under Christian V. Det var imidlertid få dukater som ble preget i Norge, så man brukte for det meste danske dukater. I Norge var en dukat verd to riksdaler. Utviklingen av kurantdaler og speciedaler resulterte også i to forskjellige dukater: kurantdukat og speciedukat.
Valører: 4 dukat, 3 dukat, 2 dukat, dukat, 1/2 dukat.
Som en kuriositet, lot kronprins Fredrik (senere Fredrik VI), i forbindelse med sin reise til Norge i 1788, slå en 20-dukat i gull som reisemynt. Dukater var forholdsvis lette, og derfor enkle å ta med deg. Av samme grunn ble de også sendt i brev.
Mimia

Utseende

Middelsstore, brune smygere. Forvingen har en rund, svart flekk nær forkanten omtrent midt på, og noen ganske små, hvite prikker ved spissen. Bakvingen har litt utydelige, lyse tverrbånd. Undersiden av forvingen er lysere enn resten, brunoransje.

Utbredelse

Artene er utbredt i Mellom- og Sør-Amerika, der den er funnet ganske spredt. Den er registrert fra Mexico, Panama og Bolivia.
Traces O' Red

Traces O'Red er et musikkalbum med Enslavement of Beauty, utgitt i 1999. Dette er bandets debutalbum.
Barnas dag

Barnas dag er i Norge små og store tilstelninger der en arrangerer leker og underholdning for barn. Arrangørene kan samtidig rette oppmerksomheten mot barns behov og samle inn penger til tiltak for barn. Slike temadager arrangeres gjerne med frivillig innsats og støtte fra lokalt  forenings- og næringsliv.
Betegnelsen Barnas dag kan også brukes om Den internasjonale barnedagen. Det er en FN-dag som blir markert på ulike datoer i flere land til minne om FNs konvensjon om barns rettigheter som ble underskrevet 20. november 1989.
Også den norske grunnlovsdagen 17. mai feires som en «barnas dag» med barnetog og andre aktiviteter rettet mot barn.

Barnehjelpsdagen i Norge

Barnehjelpsdagen ble arrangert flere steder i Norge fra begynnelsen av 1900-tallet. Dagen ble gjerne markert omkring 7. juni med karnevalsopptog og korpsmusikk. Noen steder ble det også laget egne humoraviser i anledning dagen. Innsamlede midler kunne gå til barnehjem, feriekoloniopphold og andre tiltak for stedets barn og unge.
Tilsvarende tilstelninger har siden ofte blitt kalt Barnas dag. De har blitt arrangert av sanitetsforeninger, idrettslag og andre lokale foreninger og initiativtakere, for eksempel som Barnas dag i Porsgrunn som begynte i 1946.

Den internasjonale barnedagen

Allerede i 1953 oppfordret FN medlemslandene å begynne med en barnedag. Da barnerettighetserklæringen ble undertegnet 1989, ble 20. november Den internasjonale barnedagen. FN lar imidlertid landene selv velge datoer, og i Norge markeres dagen første mandag i oktober, mens for eksempel Международный день защиты детей i Russland feires 1. juni.
Det er i tillegg en rekke nasjonale merke- og kampdager da barns behov står i fokus. Dagene markeres på litt ulike måter og datoer.

Annet

Barnedagen eller barnamesse (Innocentum festum martyris) var i eldre tid en kirkelig minnedag for barna i Betlehem som kong Herodes drepte ifølge Bibelen. Den ble feiret 28. desember og var merkedag på primstaven.
Espadriller

Espadriller (eller espradillos, eller espardenyes) er en type sandaler som opprinnelig stammer fra Pyrenéene i det nordlige Spania.
Ordet espadrillos er lån fra fransk og kan komme fra det katalanske ordet espart for espartogress, et slitesterkt middelhavsgress som bemyttes til å lage rep. Allerede på 1300-tallet begynte man å lage espadriller i Katalonia. De var da arbeidsfolkets sko.
Tradisjonelt sett tilvirkes espadriller av kanvastøy som sys for hånd til en såle av jute. Ofte finnes det også en gummisåle som gjør skoene mer holdbare.
Skorene brukes av både menn og kvinner.
Dorchester-on-Thames

Historie

Området har vært bosatt siden minst neolittisk tid. I nord for landsbyen var det et hellig neolittisk sted, nå i stor grad ødelagt av graving etter grus. På en av Sinodun Hills på motsatt side av Themsen var en bosetning med jordvoll bebodd under bronsealderen og jernalderen. To av Sinodun Hills bærer særskilte landemerker av gamle trær kalt for Wittenham Clumps. I nærheten av landsbyen er Dyke Hills hvor det finnes levninger av en bygdeborg fra jernalderen
Dorchesters lokalisering i nærheten av navigerbare Themsen og omgitt av vann på tre sider gjorde det strategisk for både bosetning og forsvar. Romerne bygde en vicus (bosetning) her med en vei som knyttet bosetningen til en militærleir ved Alchester, 25 km i nord. Bosetningens romerske navn er uklart; tilbakeskrivning til Bedas Dorcic er ikke understøttet.
I 634 sendte pave Honorius I en biskop ved navn Birinus for å omvende sakserne i Themsendalen til kristendommen. Kong Kynegils av Wessex ga Dorchester til Birinus som sete for et nytt Dorchester bispedømme. Bispedømmet var meget stort og dekket det meste av Wessex og Mercia. Bispesetet Dorchester gjorde landsbyen til de facto hovedstad av Wessex, som senere ble et dominerende kongerike i England. Til sist ble Dorchester erstattet av Winchester da bispesetet ble overført dit i 660. Kortvarig på slutten av 670-tallet var Dorchester på nytt et bispesete under kontroll av Mercia.
Dorchester ble et bispedømme enda en gang en gang rundt 875, da den mercianske biskopen av Leicester overførte sitt sete hit. Bispedømmet ble slått sammen med Lindsey bispedømme i 971 og biskopens sete ble flyttet til Lincoln i 1072.
På 1100-tallet ble kirken forstørret for å tjene et klostersamfunn av agustinske kanniker. Kong Henrik VIII oppløste klosteret i 1536, og etterlot da en liten landsby med en meget stor sognekirke.
Ragnarok (utgivelser i 1937)

Ragnarok var et nasjonalsosialistisk månedstidsskrift som kom ut i perioden 1934–1945. Ragnarok fikk tidlig et opplag på rundt 3 000.
Hulløya

Hulløya (lulesamisk: Ulli) er den største øya i Tysfjorden i Nordland. Øya ligger sørvest for Kjøpsvik i Tysfjord kommune. Hulløya har et areal på 22,1 km² og høyeste punkt er Veten på 675 moh. Hulløya hadde fire innbyggere i 2001.
Like sørvest for Hulløya ligger Lille Hulløya og fra her går Hellmofjorden sørover inn i landet. På sørøstsida av Hulløya går de to fjordene Grunnfjorden og Mannfjorden sørøstover, mens Indre Tysfjorden går østover på nordøstsida av Hulløya. Nord for Hulløya skiller Kjøpsviksundet øya fra fastlandet, mens Hulløysundet skiller den fra Mannfjordneset mot sør.
Lou

Etymologi

Kvinnenavnet Lou er en kortform av Louise. Mannsnavnet Lou er en kortform av Louis. I begge tilfeller har navnet opprinnelse i det gammelhøytyske navnet Ludewig. En eldre form av navnet var Hluodwic, som var dannet av det frankiske navnet Chlodowich. Navnet er sammensatt av hlöd, «høylytt, berømt», og vig, «kamp».
Lou (娄 eller 楼) er også et kinesisk familienavn.

Utbredelse

Lou er på verdensbasis mest utbredt som kvinnenavn.

Kjente personer med navnet

Personene i listen er ordnet kronologisk etter fødselsår.
Bai Juyi

Bai Juyi (kinesisk: 白居易, pinyin: Bái Jūyì, Wade-Giles: Po Chü-I, født 772 i Xinzheng i Kina, død 8. september 846) var en dikter i Tang-dynastiets Kina, kjent for sine shi-dikt (jintishi). Hans dikt er ikke lystige, men kretser rundt hans ansvar for å ha omsorg for folket som guvernør i en rekke mindre provinser.
Han er representert med seks dikt i den viktige 1700-talls-antologien Tre hundre Tang-dikt.
Hans diktning ble populær også i Japan, der han kalles Haku Rakuten.

Liv og virke

Bai Juyi kom fra en fattig konfuciansk mandarinfamilie som antakelig hadde sine røtter noen århundre tidligere i Sentral-Asia. Som tiåring ble han sendt for utdannelse nær Chang'an. Han oppnådde jinshigraden i 799 og tiltrådte sin karriere i den offentlige forvaltning året etter. Han ble så tidlig medlem av Hanlin-akademiet (807) og venstre rådgiver fra 808 til 815. Dette var en stilling med direkte tilgang til keiseren. Han tok den sedvanlige sorgpermisjon i 811 da moren døde, men vendte så tilbake. Han ble ledende medlem i kronprinsens stab. Der kom han i alvorlige politiske problemer. I 815 ble han sendt i eksil for å fremføre motforestillinger for kraftfullt.
Hans karriere fikk en ny begynnelse da han ble prefekt for Hangzhou (822-824) og deretter Suzhou (825-827). Senere fikk han en prestisjefull, men egentlig mest seremoniell utnevnelse ved hoffet i Luoyang (den østlige hovedstad i Tang-dynastiet), og i 835 ble han juniormentor for tronfølgeren med adelsgraden markgreve.
Hans gravmæle er på fjellet Xiangshan, på motsatt bredd av elven Yi sett fra Longmengrottene.

Verk

Han forfattet over 2 800 dikt, som han kopierte og distribuerte for å sikre at de ble bevart for ettertiden.
Hans dikt er lett tilgjengelige. Det sies at han omskrev de deler av diktene som han oppdaget at hans tjenere ikke kunne begripe. Han foretrakk enkelt språk og en rett frem tematikk. To av hans mest kjente dikt er lange og fortellende: Sangen om evig sorg, som forteller om den skjønne keiserlige yndlingskonkubine Yang Guifei, og Sangen om pipaspilleren. Likesom Du Fu følte han et sterkt sosialt ansvar. Han er og kjent for sine satiriske dikt, som Den gamle kullselgeren. Bai Juyis tilgjengelige stil gjorde ham svært populær i samtiden både i Kina og Japan.
Stengelviklere

Utseende

Middelsstore til store (vingespenn hos de norske artene 13-36 millimeter), brun- eller gråspraglete viklere. Forvingen har vanligvis hvite flekker eller tverrbånd.

Levevis

Disse artene har larver som borer inne i stenglene og røttene på urter i kurvplantefamilien, helst storvokste arter som for eksempel hestehov, tistler og krattalant.

Utbredelse

Slekten er utbredt over hele Europa, bortsett fra Island, og i det nordlige Asia.
Paramoron

Utseende

Små til middelsstore, kraftige trebukk. Slekten kjennes lett på at dekkvingene ved roten har en høy, opphøyd lengdekjøl som har en rad av runde knøler. Antennene er noe kortere enn kroppen. Pronotum er sekskantet, med en skarp tann i midten, avsmalnende foran denne og jevnbredt bak den. Dekkvingene er nesten javnbrede, "skuldrene" med en utstående pigg.

Levevis

Disse billene har larver som lever i død ved.

Utbredelse

Artene er utbredt på Ny-Guinea.
Aurskog-Høland Friidrettslag

Aurskog-Høland Friidrettslag (stiftet 23. februar 1968) er en friidrettsklubb fra Aurskog-Høland i Akershus.
Hjemmebane er AHF-banen på Bjørkelangen.
Nippon Karateklubb

Nippon Karateklubb er en karateklubb fra Drammen innen stilarten Shotokan. Klubben ble stiftet i 1978, og arrangerte NM i Karate i 2012. Klubbens leder (2016) er Arnt H Larsen-Yttergård
Tyrnyauz

Tyrnyauz (russisk: Тырныауз) er en by i republikken Kabardino-Balkaria i Russland. Den ligger i dalføret til elva Baksan i Nord-Kaukasus, rundt 60 km vest for Naltsjik. Innbyggertall: 20 376 (est. 2006), 21 092 (folketelling 2002), 30 800 (folketelling 1989).
Byen ble grunnlagt som en bosetning ved en wolframgruve og -foredlingsanlegg, som fremdeles er hovedarbeidsgiver i området.
Byen ligger langs hovedruten for klatreekspedisjoner til Elbrus, og er et viktig forsyningspunkt for turer inn i Elbrus-området.
I juni 2001 ble byen rammet av en kraftig flom og jordskred. Boligblokker ble begravd i gjørme opp til fjerde etasje. Det finnes ingen pålitelige tall for antall omkomne og skadede. Byen hadde pr 2004 stort sett kommet seg etter skadene, men sporene etter raset er fremdeles synlige.
Rhadinolontha

Utbredelse

Arten er utbredt i Indokina.
Sira Eirik

Sira Eirik levde rundt år 1285, og var den første kjente presten i Vanse kirke i Vanse. Tittelen sira var en tittel som ble brukt på geistlige, sammen med fornavnet. Tittelen kommer av det engelske sir, som igjen kommer av det latinske senior. Sira Eirik kjøpte opp mange gårder på Lista for Munkeliv kloster som han hadde økonomiske interesser med. De lokale bøndene leide gårdene han kjøpte mot å gi deler av det de produserte til han oftest i form av smør og huder av storfe som han deretter solgte for penger. Fortjenesten av salget ble hans lønn, men overskuddet ble sendt til Munkeliv kloster. Denne ordningen med prestene i Vanse kirke og klosteret, varte helt til reformasjonen, da staten konfiskerte alle eiendommene og kirken.
Rincón (Bonaire)

Rincón er det eldste av de to tettstedene på den nederland øyen Bonaire. Per 25. april 2007 hadde landsbyen ca. 1 788 innbyggere. Fritt oversatt fra spansk betyr landsbyens navn utpost, noe som stemmer da den ligger nord på øyen i god avstand fra Kralendijk.
Rincóns plassering er uvanlig for slike gamle landsbyer, oftest ligger disse ved kysten slik at de kan nås med skip. Denne landsbyen er derimot plassert i en dal litt inne på øyens nordside, usynlig fra sjøen og dermed på sikker avstand fra piratenes og stormakters herjinger. Stedet ble grunnlagt i det 16. århundre, blant annet av spanjoler, straffedømte og krigsfanger. I samme område ligger også Washington-Slagbaai National Park.
Da spanjolene forlot Bonaire, ble alle øyens innbyggere tatt med som slaver til andre eiendommer i Sør-Amerika. Senere overtok nederlenderne øyen, og bragte med seg slaver fra Afrika som blant annet ble satt i arbeid i saltutvinningen. Disse slavene ble forlagt i Rincón. Fremdeles var det rundt ti timers gange til nærmeste sted der salt ble utvunnet, og slavehyttene langs kysten ved saltutvinningsstedene vitner fremdeles om slavenes dårlige levevilkår – samtidig som de er minnesmerker over dem.
Det er Marsche Chikitu, torgdag, hver lørdag, og en gang i måneden arrangeres et større marked. Dessuten har Rincón flere festivaler, blant annet den årlige Simadan (innhøstings-) festivalen, Dia di San Juan, Dia di Rincón (30. april) og Bari-festivalen.
Airborne (album)

Airborne er et musikkalbum med Torhild Sivertsen, utgitt i 2000. Dette er hennes hittil siste soloalbum.
Friidrett under Sommer-OL 2012 – 4 × 100 meter stafett kvinner

Kvalifisering

Kvalifiseringsregel: 3 første i hvert heat (Q) og de to deretter raskeste på tid (q) kvalifiserer seg til finalen.
Ronnebyhamn

Ronnebyhamn er et tettsted i Ronneby kommune i Blekinge län i Sverige. I 2010 hadde tettstedet 537 innbyggere.
Myraboliidae

Utseende

Små (1,7 – 3,5 mm), avlange biller, nokså jevnbrede, oversiden matt og fint hårete. Hodet er stort og trekantet, med ganske små, runde fasettøyne. Antennene er 11-leddet med en tre-leddet kølle. Brystskjoldet er firkantet sett ovenfra, bredere enn langt. Dekkvingene er avlange med utydelige lengdestriper. Beina er ganske korte. De kan minne om noen medlemmer av familien fuktbiller (Cryptophagidae).
Team Jæren

Team Jæren er et samarbeidslag mellom en rekke sykkelklubber i Rogaland om ett felles lag til lagkonkurransen i Den Store Styrkeprøven Trondheim-Oslo.

Historie

Team Jæren ble etablert i januar 2006 etter initiativ i desember 2005, og kjørte Styrkeprøven første gang i 2006. 27 ryttere var påmeldt, 24 stilte til start og 23 fullførte den første Styrkeprøven laget kjørte sammen. Laget endte på 11.-plass i lagkonkurransen i 2006.
I 2007 hadde interessen for laget og Styrkeprøven tatt seg opp og man stilte med 2 lag og over 60 ryttere på startstreken totalt sett i Trondheim. I 2008 hadde interessen tatt seg ytterligere opp og laget stilte med 4 lag, og i 2009 var det også fire lag på startstreken for Team Jæren. To av lagene kjørte i de seedete lagkonkurranse puljene med egen markørbil foran feltet i 2009.
Robert G. Fowler (flyver)

Biografi

Fowler ble født den 10. august, i 1884 i San Francisco, California. Han giftet seg med Leonore i 1913. Hun hadde tidligere vært gift.

Vest-øst flyvningen

Fowler forlot San Francisco, California, USA den 11. september 1911 i et forsøk på å vinne 50 000 dollar æ(om lag 1 272 000 dollar i dag), en premie satt opp av aviskongen William Randolph Hearst. Fowler fløy en Wright dobbeltdekker utstyrt med en motor bygget av Cole Motor Car Company. Etter første dagen krasjet han i Alta, California. Hans  flyvning over USA ble fullført den 8. februar 1912 i Jacksonville, Florida etter fristens utløp og fikk ingen premie.

Panamakanalen

Etter å bli den første personen til å krysse USA fra vestkysten til østkysten ble Fowler den første til å gjøre en nonstop transkontinental flyvning gjennom  Panamaeidet  på 57 minutter i april 1913. Han fløy fra Stillehavet til Atlanterhavet langs Panamakanalen. Med som passasjer hadde han kameramannen Ray-Duhem som filmet deler av kanalen under flyturen.
Samme måned som de bilder som Duhem tok av festningsverkene i Panamakanalsonen, samt bilder av Presidio of San Francisco (da en aktiv militær installasjon) ble publisert  i Sunset Magazine med teksten «Can the Panama-Canal Be Destoyd from the Air?» Etter publisering bad Krigsdelartementet statsadvokaten i San Francisco, John W. Preston om å undersøke saken. Den 10. juli 1914 ble det utstedt arrestordre på Fowler, Duhem, forfatteren Riley A. Scott og Sunsets redaktør Charles K. Field, da nye regler var vedtatt av den amerikanske Kongressen som gjorde det ulovlig «for en sivil å ta eller publisere bilder av noen befestning, enten komplett eller i prosess med bygging».
Dagen etter dukket USA-Kommissær i San Francisco opp med Fowler som hevdet at de hadde fått tillatelse av Kanalens sjefsingeniør, oberst George Washington Goethals før flyvningen og fortalte: «oberst Goethals ikke bare ga sin tillatelse, men han ønsket oss lykke til, og sa han håpet bildene ville komme godt ut» Rettssaken ble berammet til 10. august 1914, men den 15. juni 1915 hadde  juryen nektet å gjennomgå saken. Den ble til slutt henlagt fordi bevisene var ikke gode nok

L-W-F

Lowe, Willard & Fowler Engineering Company ble grunnlagt på Long Island, New York, i desember 1915. De ble kalt for gründere, Edward Lowe Jr, Charles F. Willard, og Robert G. Fowler, og ble også ansett for å ha funnet opp en metode for å laminere tre. Lowe stod for det meste av finansieringen, mens Fowler sikret seg full kontroll, og ga selskapet nytt navn,  L-W-F Engineering. Fowler og Willard trakk seg ut i 1916."

Fowler Airplane Corperation

I 1908 etablerte Robert Fowler Fowler Airplane Corporation i San Francisco for å bygge Curtiss JN-4Ds for U.S. Army Signal Corps. Det var et av seks selskaper som bygde flyet under lisens.

Død

Han døde av et hjerteinfarkt 15. juni 1966 i sitt hjem i San Jose, California. Han ble gravlagt i Santa Clara Mission Cemetary i Santa Clara, California.
Francisco Javier Fernández Torrejón

Landslaget

Francisco Javier Fernández Torrejón spilte 2 landskamper for Chiles herrelandslag.
Ahmed Fathy

Landslaget

Under Sommer-OL 2012 i London deltok han for landet sitt der laget hans ble utslått i kvartfinalen.
16. desember 2002 fikk han sin første landskamp for Egypt mot De forente arabiske emirater.
Han ble tatt ut i Egypts tropp til VM i fotball 2018 i Russland.